DEMCO มั่นใจปี 66 รายได้แกร่ง ตุนแบ็กล็อกเฉียด 3 พันล้าน
DEMCO แนวโน้มผลการดำเนินงานปี 66 ยังเติบโตได้อย่างต่อเนื่อง ทยอยรับรู้รายได้จากงานในมือ (Backlog) กว่า 2,927 ล้านบาท และงาน MEIT กลุ่มงานปิโตรเคมี
DEMCO มั่นใจปี 66 รายได้โตแกร่ง ทยอยรับรู้งานในมือกว่า 2.9 พันล้าน พ่วงกลุ่มงานปิโตรเคมีหนุน
11 เม.ย. 2566

นายพงษ์ศักดิ์ ศิริคุปต์ ประธานเจ้าหน้าที่บริหาร พร้อมด้วย นายไพฑูรย์ กำชัย ประธานเจ้าหน้าที่บริหารด้านสนับสนุนธุรกิจ และนายสุรบต วิสุทธิเมธากุล รักษาการผู้ช่วยกรรมการผู้จัดการ สายงานบัญชี บริหารการเงินและงบประมาณ บริษัท เด็มโก้ จำกัด (มหาชน) หรือ DEMCO ร่วมนำเสนอข้อมูลผลการดำเนินงานไตรมาส 4/2565 ให้กับนักลงทุน นักวิเคราะห์ และสื่อมวลชน ในงาน Opportunity Day บนแพลตฟอร์มออนไลน์ โดยประเมินแนวโน้มผลการดำเนินงานปี 2566 ยังเติบโตได้อย่างต่อเนื่อง เนื่องจากทยอยรับรู้รายได้จากงานในมือ (Backlog) ที่มีกว่า 2,927 ล้านบาท และงาน MEIT กลุ่มงานปิโตรเคมี ซึ่งงานดังกล่าวจัดขึ้นเมื่อเร็วๆ นี้